**Stig Ingemar Traavik** (født 19. desember 1967) er en norsk statsviter og tidligere diplomat. Han var Norges ambassadør til Indonesia 2012-2016 og er en av Norges mestvinnende judoutøvere.

Idrettskarriere
---------------

Traavik har vunnet 6 NM i judo og vant kongepokalen i 1991. Han har tatt medaljer i NM fra 1984- 2017 og har flere medaljer i VM og EM for veteraner. Han representerte Norge under OL i Barcelona i 1992. Han har vært engasjert i judo for utsatte grupper. I 2003 startet han arbeid med foreldreløse barn, som utviklet seg til organisasjonen Judo for Fred.  I 2004 bidro han til at Afghanistan deltok med kvinnelige atleter i judo og friidrett (100m). Han bisto Indonesias Paralympiske lag ifm de Sør-Øst Asiatiske Paralympiske lekene i 2018.

Diplomat
--------

Han begynte i UD i 1994 og tjenestegjorde ved den norske ambassaden i Abidjan fra 1997 til 2000. I 1998 ble han kidnappet av opprørere under et oppdrag til Liberia, men klarte å flykte. Han var involvert i hemmelige forhandlinger for å få frigitt Den norske FN offiseren Gjellestad, som ble kidnappet av opprørere, og i å evakuere nordmenn fra Sierra Leone.    Fra 2000 til 2002 tjenestegjorde han i den norske delegasjonen til FN i Genève. Fra 2002-2003 var han nestleder for den norske ambassaden i Afghanistan. Fra 2003-2004 var han rådgiver for den afghanske regjeringen for å avbille sanksjonene fra Den internasjonale olympiske komité og forberede Afghanistans deltakelse i de olympiske leker i Athen i 2004. Han var direktør for Flyktninghjelpens operasjoner i Afghanistan og Pakistan til 2006. 

I 2007 ble han utnevnt til stabssjef for utviklingsministeren. Han ble utnevnt til ambassadør i Indonesia i 2012. Han ble tilbakekalt i 2016 etter at organisasjonen til en kvinne som han hadde et forhold til, mottok økonomisk støtte fra ambassaden. Saken fikk senere stor oppmerksomhet i media.  Fra 2019 arbeidet han som spesialutsending for Klima- og Miljøverndepartementet.  

I 2020 ble han ansatt som avdelingsdirektør for klima, miljø og ren energi i Norad.

Referanser
----------

1. ↑   (på en) *Olympedia*, 2006, Wikidata Q95606922,
2. 1 2  Lundbo, Sten (16. august 2020). «Stig Traavik». *Store norske leksikon*. Besøkt 17. august 2020.
3. ↑  «Slåss for fred». *Nettavisen*. 28. februar 2008.
4. ↑  «Kontakt med kidnappet nordmann i Liberia». *VG*. 12. august 1999.
5. ↑  «Seks norske igjen i Sierra Leone». *VG*. 7. mai 2000.
6. ↑  «Uvisst for norsk gissel». *VG*. 7. mai 2000.
7. ↑  «Nordmenn flys ut fra Sierra Leone». *VG*. 8. mai 2000.
8. ↑  «Tidligere diplomat Stig Traavik mener VGs dekning av ambassadørsaken var tendensiøs». *Journalisten*. 23. april 2018.
9. ↑  «VG felt for manglende imøtegåelse i oppfølger på ambassadør-saken». *Journalisten*. 26. april 2018.
10. ↑  «Tidligere diplomat Stig Traavik mener VGs dekning av ambassadørsaken var tendensiøs». *Journalisten*. 23. april 2018. «Utenriksdepartementet (UD) vurderte påstander om kritikkverdige forhold knyttet til et prosjekt i landet, og konkluderte med at ambassadøren ble hjemkalt og mistet sin stilling med effekt fra 6. desember i fjor.»
11. ↑  «VG felt for manglende imøtegåelse i oppfølger på ambassadør-saken». *Journalisten*. 26. april 2018.
12. ↑  «Fra spesialrådgiver til avdelingsdirektør i Norad». *Bistandsaktuelt*. 8. august 2020. Arkivert fra originalen 23. september 2020. Besøkt 15. august 2020.

Eksterne lenker
---------------

* (en) Stig Ingemar Traavik – Olympics.com Rediger på Wikidata

* (en) Stig Ingemar Traavik – Olympic.org Rediger på Wikidata

* (en) Stig Ingemar Traavik – Olympedia Rediger på Wikidata

* (en) Stig Ingemar Traavik – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |